वलिमई
वलिमई (तमिल: வலிமை) सन् 2022 की एच विनोथ द्वारा लिखित और निर्देशित तमिल-भाषा की एक्शन थ्रिलर फिल्म है। इसे ज़ी स्टूडियोज़ के सहयोग से बोनी कपूर द्वारा निर्मित किया गया है। फिल्म में अजित कुमार, कार्तिकेय, हुमा कुरेशी और गुरबानी जज हैं। फिल्म के गाने युवान शंकर राजा द्वारा रचित हैं। छायांकन नीरव शाह द्वारा किया गया है और संपादन विजय वेलुकुट्टी द्वारा संभाला गया है। यह फ़िल्म पुलिस अधिकारी अर्जुन के इर्द-गिर्द घूमती है। उसे जघन्य अपराधों में शामिल एक बाइकर्स के गिरोह को पकड़ने का काम सौंपा जाता है। यह फिल्म लंबे समय से चर्चा में थी। भारत में चल रहे कोविड महामारी प्रतिबंधों के कारण यह कई बार विलंबित हुई। आखिरकार फिल्म को आलोचकों से मिश्रित समीक्षाओं के साथ 24 फरवरी 2022 को दुनिया भर में जारी किया गया।